pythainlp/thai-wiki-dataset-v3 huggingface dataset:
ขุนพันธ์ 2

ขุนพันธ์ 2 (Khun Pan 2) เป็นภาพยนตร์ไทยแนวแอคชั่นจากค่ายสหมงคลฟิล์ม อินเตอร์เนชั่นแนลที่ออกฉายเมื่อวันพฤหัสบดีที่ 23 สิงหาคม พ.ศ. 2561 กำกับภาพยนตร์โดย ก้องเกียรติ โขมศิริ ภาพยนตร์เรื่องนี้เป็นภาคต่อของเรื่อง ขุนพันธ์ ที่ออกฉายในปี พ.ศ. 2559 โดยเล่าเรื่องราวต่อจากภาคแรก ว่าด้วยเรื่องราวของขุนพันธรักษ์ราชเดช (บุตร พันธรักษ์) ในการจับกุมเสือใบ และเสือฝ้าย 2 โจรผู้มีชื่อเสียงในภาคกลาง
== นักแสดง ==
=== นักแสดงนำ ===
อนันดา เอเวอร์ริ่งแฮม รับบท ขุนพันธรักษ์ราชเดช (บุตร พันธรักษ์)
หลังจากการปราบจอมโจรแบ่งแยกดินแดนปลายด้ามขวาน ขุนพันธ์ได้ถูกย้ายมาประจำที่จังหวัดชัยนาท แต่เนื่องด้วยการที่ตำรวจในทีมถูกสังหารจนหมด ทำให้เขาถูกพักราชการ จึงได้แฝงตัวเข้าไปอยู่ในเชิ้ตดำ และได้เริ่มเห็นว่า โจรที่แท้จริงแล้วก็คือคนที่อาศัยความถูกต้องบดบังความชั่ว
ครอบครองดาบแดง ปืนอาคม วิชาคงกระพัน พรางตา และกริชอาคม
อารักษ์ อมรศุภศิริ รับบท เสือใบ
มือขวาของจอมพลฝ้าย คล่องแคล่ว ว่องไว มีวาทศิลป์ เสน่ห์แรง เป็นที่หมายตาของสาวๆ ครอบครองกระสุนคต ตะกรุดแคล้วคลาด สาลิกาลิ้นทอง ถนัดการต่อสู้โดยใช้ปืนคู่ เป็นเพื่อนพี่น้องร่วมน้ำสาบานกับเสือฝ้ายและเสือบุตร์(ขุนพันธ์)
พันเอก วันชนะ สวัสดี รับบท เสือฝ้าย
ผู้มีอิทธิพล 1 ใน 2 ของสุพรรณบุรี ฉากหลังคือมหาโจรผู้ครองอำนาจมืด อยู่เบื้องหลังการปล้นผู้มีทรัพย์สมบัติหรือข้าราชการรวยๆ เพื่อนำเงินไปคืนสู่ชาวบ้าน อุดมการณ์ของเสือฝ้ายคือการสร้างฐานตัวตนให้ชาวบ้านยอมรับในความเป็นผู้นำ แต่กลับต้องมาผิดสัตย์สาบาน เพราะผลประโยชน์ที่ตำรวจยื่นข้อเสนอ และต้องจบชีวิตตามผลกรรมที่ผิดคำสาบานในพี่น้อง
นันทวุฒิ บุญรับทรัพย์ รับบท ร.ต.อ.อัศวิน เพชรศิริ
รองสารวัตรคนใหม่ของเมืองสุพรรณ ทะเยอทะยาน ฉลาดแกมโกง ใช้วิธีการสกปรกเพื่อสร้างผลงานให้กับตน ไม่เชื่อในอาคม แต่ได้เห็นอาคมกับตา จนกระทั่งโหยหาเพื่อความเป็นใหญ่ของตนเอง
รัชวิน วงศ์วิริยะ รับบท บุษรา
เจ้าของร้านสุวรรณบุปผา เป็นผู้เก็บฝิ่นในคลังของเชิ้ตดำ
อาภา ภาวิไล รับบท ทับทิม
สาวคนรักของเสือใบ
สุเชาว์ พงษ์วิไล รับบท รองเผด็จ
ตำรวจผู้มีอิทธิพล มากด้วยเล่ห์เหลี่ยมอุบายในการหลอกขายความฝัน
=== นักแสดงสมทบ ===
อิสรา นาดี รับบท พ.ต.ท.อิสรา
ไมเคิล เชาวนาศัย รับบท หลวงธรรมรงค์
เจ้าเมืองสุพรรณบุรี เป็นคู่ปรับของเสือฝ้าย
คมสัน ขจรไพศาลสุข รับบท ไอ้เบี้ย
ลูกน้องคนสนิทคู่กายของเสือใบ
=== นักแสดงรับเชิญ ===
พวง แก้วประเสริฐ รับบท จ.ส.ต.แหลม บุญประกอบ
วัชรชัย สุนทรศิริ รับบท เสือย่อม
เก่งกาจ จงใจพระ รับบท หลวงพ่อ
สุมณฑา สวนผลรัตน์ รับบท เมียจ่าแหลม
พรม ภู่การุณ รับบท แม่จ่าแหลม
==งานสร้างภาพยนตร์==
===การพัฒนา===
ก่อนที่ภาพยนตร์เรื่องนี้จะเข้าฉายในเดือนสิงหาคม พ.ศ. 2561 ก้องเกียรติ โขมศิริ ผู้กำกับภาพยนตร์ได้ให้สัมภาษณ์ว่า ภาคต่อมีจุดมุ่งหมายเพื่อมุ่งเน้นไปที่การจับโจรภาคกลางในเขตจังหวัดสุพรรณบุรีในอดีต เหตุผลเพราะเรื่องนี้มีรายละเอียดปลีกย่อยที่น่าสนใจ เช่น เหตุการณ์ที่ขุนพันธ์ถูกใส่ร้ายจนต้องถูกพักราชการ, การแฝงตัวเข้าไปอยู่ในชุมโจรของเสือฝ้าย เหตุการณ์การจับกุมเสือฝ้ายและเสือใบ ทำให้เกิดแรงบันดาลใจในการสร้างภาคต่อ แต่ถึงกระนั้น ภาพยนตร์เรื่องนี้ก็ไม่ได้หยิบเอาเหตุการณ์ในชีวิตของขุนพันธ์มาเล่าทั้งหมด แต่เป็นการตีความแล้วสอดแทรกจินตนาการเข้าไป
===รายได้===
ขุนพันธ์ 2 เข้าฉายในโรงภาพยนตร์เมื่อวันที่ 9 สิงหาคม พ.ศ. 2561 ทำรายได้รวมไปทั้งสิ้น 44.08 ล้านบาท (เฉพาะกรุงเทพมหานคร ปริมณฑล และจังหวัดเชียงใหม่)
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2561
ภาพยนตร์โดยสหมงคลฟิล์ม
ภาพยนตร์ที่กำกับโดย ก้องเกียรติ โขมศิริ
ภาพยนตร์โลดโผน
ภาพยนตร์ชีวประวัติ
ภาพยนตร์แฟนตาซี
ภาพยนตร์ตำรวจ
ภาพยนตร์ศิลปะการต่อสู้
วัดเขาหน่อ

วัดเขาหน่อ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบ้านแดน อำเภอบรรพตพิสัย จังหวัดนครสวรรค์ ที่ดินที่ตั้งวัดมีเนื้อที่ 79 ไร่ 2 งาน 22 ตารางวา มีที่ธรณีสงฆ์ จำนวน 4 แปลง เนื้อที่ 29 ไร่ 18 ตารางวา
สันนิษฐานว่าวัดเขาหน่อสร้างขึ้นสมัยสุโขทัย พระบาทสมเด็จพระจุลจอมเกล้าเจ้าอยู่หัว เคยเสด็จพระราชดำเนินมายังวัดนี้ เพื่อเยี่ยมเยียนพสกนิกรทางชลมารค เมื่อ ร.ศ. 125 (พ.ศ. 2449) เสด็จขึ้นทรงฉายพระรูป แล้วประทับที่ถ้ำพระพุทธไสยาสน์ (ถ้ำพระนอน) จนถึงเวลาประมาณ 3 โมงเศษ จึงเสด็จกลับ รวมไปถึงการเสด็จประพาสของสมเด็จพระศรีพัชรินทราบรมราชินีนาถ พระบรมราชชนนีพันปีหลวงเมื่อ ร.ศ. 130 (พ.ศ. 2455) ซึ่งได้จารึกลายพระหัตถ์ไว้บนเหนือปากถ้ำแห่งนี้ด้วย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 15 กันยายน พ.ศ. 2530
ถ้ำมีพระพุทธไสยาสน์นอนอยู่ มีลายพระหัตถ์จารึกบนปากถ้ำ ขึ้นทะเบียนทั้งภูเขาหน่อรวมถึงเขาแก้วที่อยู่ใกล้เคียงกัน รวมถึงมีพระพุทธบาทจำลอง อาคารเสนาสนะที่สำคัญ ได้แก่ อุโบสถ กว้าง 30 เมตร ยาว 60 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก วิหาร กว้าง 7 เมตร ยาว 16 เมตร ศาลาการเปรียญ กว้าง 20 เมตร ยาว 60 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ จำนวน 10 หลัง อาคารคอนกรีตเสริมเหล็ก 10 หลัง  สร้างเมื่อ พ.ศ. 2491 เป็นอาคารคอนกรีตเสริมเหล็ก หอระฆัง 1 หลัง และหอกลอง 1 หลัง เป็นต้น
==อ้างอิง==
เขาหน่อ
โบราณสถานในจังหวัดนครสวรรค์
อำเภอบรรพตพิสัย
คณะกรรมการโอลิมปิกเนเธอร์แลนด์แอนทิลลิส

คณะกรรมการโอลิมปิกเนเธอร์แลนด์แอนทิลลิส (Netherlands Antilles Olympic Committee; Nederlands Antilliaans Olympisch Comité; Comité Olímpico di Antia Hulandes) โดยทั่วไปเรียกโดยย่อว่า NAOC เป็นสมาชิกของคณะกรรมการโอลิมปิกสากลตั้งแต่ปี ค.ศ. 1950 ถึง 2011 ประกอบด้วยคณะกรรมการโอลิมปิกแห่งชาติของประเทศเนเธอร์แลนด์แอนทิลลิสที่ล่มสลายไปแล้ว ซึ่งประกอบด้วยหมู่เกาะอารูบา (จนกระทั่ง ค.ศ. 1986), กูราเซา, ซินต์มาร์เติน (ประเทศในราชอาณาจักรเนเธอร์แลนด์), โบแนเรอ, ซินต์เอิสตาซียึส และ ซาบา (ส่วนหนึ่งของเนเธอร์แลนด์) องค์กรนี้เป็นสหพันธ์ของ 31 สหพันธ์กีฬา จนถึงตอนนี้มีเพียงฟีน่า, ฟีฟ่า และ คอนคาแคฟ เท่านั้นที่ยอมรับว่ากูราเซาเป็นผู้สืบทอดต่อจากเนเธอร์แลนด์แอนทิลลีส
== อ้างอิง ==
== แหล่งข้อมูลอื่น==
เนเธอร์แลนด์แอนทิลลิส
สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล-

สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล-  เป็นซีรีส์ไลต์โนเวลญี่ปุ่น เขียนโดยมิกุ และวาดภาพประกอบโดยเรน คูวาชิมะ เริ่มเผยแพร่ในฐานะเว็บโนเวลในเว็บไซต์คากูโมยุในเดือนมีนาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์ฟูจิมิโชโบะ ตีพิมพ์เป็นหนังสือไลต์โนเวลในเครือฟูจิมิแฟนตาเซียบุงโกะตั้งแต่เดือนธันวาคม พ.ศ. 2561 ถึงเล่มที่ 13
มังงะดัดแปลงวาดภาพโดยคาซูโอมิ มินาโตงาวะ เผยแพร่ในเว็บไซต์เด็งเงกิเพลย์สเตชันคอมิกเว็บของสำนักพิมพ์เอสกีเมเดียเวิกส์ตั้งแต่เดือนธันวาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 4 ในเดือนธันวาคม พ.ศ. 2565 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอมิลเพนเซ ออกอากาศตั้งแต่เดือนเมษายนถึงมิถุนายน พ.ศ. 2566
== ตัวละคร ==
== สื่อ ==
=== ไลต์โนเวล ===
=== มังงะ ===
=== อนิเมะ ===
==== รายชื่อตอน ====
=== เกม ===
== ดูเพิ่ม ==
 ชีวิตผู้ชนะแบบไม่ทันตั้งตัว - อีกหนึ่งไลต์โนเวลโดยผู้เขียนเดียวกัน
== หมายเหตุ ==
== อ้างอิง ==
== แหล่งข้อมูลอื่น ==
ที่คากูโยมุ 
อนิเมะ สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- ที่ปีลีปีลี
นิยายญี่ปุ่นที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
เด็งเงะกิคอมิกส์
การ์ตูนญี่ปุ่นแนวจินตนิมิต
ไลต์โนเวล
การ์ตูนญี่ปุ่นแนวเซเน็ง
ฟีนิกซ์ (สำนักพิมพ์)
คณะกรรมการโอลิมปิกเชโกสโลวาเกีย

คณะกรรมการโอลิมปิกเชโกสโลวาเกีย (Czechoslovak Olympic Committee; Czech และ Československý olympijský výbor; ČSOV) เป็นองค์กรไม่แสวงหาผลกำไรซึ่งเป็นตัวแทนของนักกีฬาจากประเทศเชโกสโลวาเกียในคณะกรรมการโอลิมปิกสากล ČSOV ได้ดูแลจัดการผู้แทนของเชโกสโลวาเกียในการแข่งขันกีฬาโอลิมปิกฤดูร้อน และ ฤดูหนาว
ก่อตั้งขึ้นในกรุงปราก ในปี ค.ศ. 1919 และเข้ามาแทนที่คณะกรรมการโอลิมปิกเช็กในสมาคมคณะกรรมการโอลิมปิกแห่งชาติ ในช่วงการล่มสลายของเชโกสโลวาเกีย คณะกรรมการโอลิมปิกเช็กได้รับการก่อตั้งขึ้นใหม่ภายใต้ชื่อเดิม และได้มีการก่อตั้งคณะกรรมการโอลิมปิกและกีฬาสโลวัก ในปี ค.ศ. 1992
== ดูเพิ่ม ==
ประเทศเชโกสโลวาเกียในโอลิมปิก
== อ้างอิง ==
โอลิมปิก
องค์กรกีฬา
คณะกรรมการโอลิมปิกแห่งชาติสาธารณรัฐประชาธิปไตยเยอรมนี

คณะกรรมการโอลิมปิกแห่งชาติสาธารณรัฐประชาธิปไตยเยอรมนี (National Olympic Committee of the GDR; link=no|Nationales Olympisches Komitee der DDR) เป็นองค์กรไม่แสวงหาผลกำไรซึ่งเป็นตัวแทนของนักกีฬาจากประเทศ เยอรมนีตะวันออกในคณะกรรมการโอลิมปิกสากล คณะกรรมการโอลิมปิกแห่งชาติสาธารณรัฐประชาธิปไตยเยอรมนีมีหน้าที่จัดการดูแลตัวแทนของเยอรมนีตะวันออกในการแข่งขันกีฬาโอลิมปิกฤดูร้อน และ ฤดูหนาว
== ดูเพิ่ม ==
ประเทศเยอรมนีตะวันออกในโอลิมปิก
== อ้างอิง ==
โอลิมปิก
องค์กรกีฬา
คุมะ คุมะ คุมะ แบร์

คุมะ คุมะ คุมะ แบร์  เป็นซีรีส์ไลต์โนเวลญี่ปุ่น เขียนโดยคูมานาโนะ และวาดภาพประกอบโดย 029 เริ่มเผยแพร่ออนไลน์ในเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในปี พ.ศ. 2557 ภายหลังสำนักพิมพ์ชูฟุ โตะ เซคัตสึ ชะได้รับลิขสิทธิ์ตีพิมพ์เป็นหนังสือไลต์โนเวลในเครือ PASH! Books ตั้งแต่เดือนพฤษภาคม พ.ศ. 2558 วางจำหน่ายถึงเล่มที่ 19 ไลต์โนเวลมีลิขสิทธิ์ในประเทศไทยโดยสำนักพิมพ์กวีบุ๊ค
มังงะดัดแปลงวาดภาพโดย Sergei เผยแพร่ออนไลน์ผ่านเว็บไซต์ Comic PASH! ของสำนักพิมพ์ชูฟุ โตะ เซคัตสึ ชะตั้งแต่ปี พ.ศ. 2561 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ซีรีส์อนิเมะดัดแปลงผลิตโดยสตูดิโออีเอ็มทีสแควด์ ออกอากาศตั้งแต่เดือนตุลาคมถึงธันวาคม พ.ศ. 2563 ซีรีส์อนิเมะฤดูกาลที่สองชื่อเรื่อง คุมะ คุมะ คุมะ แบร์ พันช์ เริ่มออกอากาศในเดือนเมษายนถึงมิถุนายน พ.ศ. 2566
== เนื้อเรื่อง ==
ยูนะเป็นเด็กสาววัยรุ่นขี้เบื่อที่ใช้เวลากับการเป็นนีตและใช้ชีวิตด้วยเงินที่เธอหาได้จากตลาดหุ้นแม้จะถูกพ่อแม่พร่ำบ่น ในขณะที่เล่นเกมออนไลน์มุมมองบุคคลที่หนึ่งที่เธอชื่นชอบอย่าง World Fantasy Online ยูนะก็ได้รับชุดหมีน่าอายเป็นของขวัญสำหรับการเล่นมายาวนาน ผู้ดูแลระบบของเกมกลับกลายเป็นพระเจ้าในโลกของเกมและได้ส่งยูนะมายังโลกดังกล่าวในชุดหมีโดยไม่มีการเตือนล่วงหน้า
== ตัวละคร ==
== หมายเหตุ ==
== อ้างอิง ==
== แหล่งข้อมูลอื่น ==
ที่โชเซ็ตสึกะ นิ นาโร 
ไลต์โนเวล คุมะ คุมะ คุมะ แบร์  ที่กวีบุ๊ค
อนิเมะ คุมะ คุมะ คุมะ แบร์ ที่มิวส์ ไทยแลนด์
* คุมะ คุมะ คุมะ แบร์
* คุมะ คุมะ คุมะ แบร์ พันช์
นิยายญี่ปุ่นที่ตีพิมพ์ในปี พ.ศ. 2558
มังงะที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2563
อนิเมะที่ออกฉายในปี พ.ศ. 2563
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวต่างโลก
ไลต์โนเวล
การ์ตูนญี่ปุ่นแนวเซเน็ง
กวีบุ๊ค
คณะกรรมการโอลิมปิกเซอร์เบียและมอนเตเนโกร

คณะกรรมการโอลิมปิกเซอร์เบียและมอนเตเนโกร (Olympic Committee of Serbia and Montenegro; Олимпијски комитет Србије и Црне Горе / Olimpijski komitet Srbije i Crne Gore) เป็นองค์กรไม่แสวงหาผลกำไรที่เป็นตัวแทนของนักกีฬาจากประเทศเซอร์เบียและมอนเตเนโกรในคณะกรรมการโอลิมปิกสากล ก่อตั้งขึ้นในปี ค.ศ. 1992 ซึ่งเป็นคณะกรรมการโอลิมปิกของสหพันธ์สาธารณรัฐยูโกสลาเวียที่ตั้งขึ้นใหม่ (ประกอบด้วยเซอร์เบียและมอนเตเนโกรในปี ค.ศ. 1992) ยังคงใช้ชื่อว่า คณะกรรมการโอลิมปิกยูโกสลาเวีย ซึ่งเป็นของคณะกรรมการของประเทศก่อนหน้านี้คือ สหพันธ์สาธารณรัฐสังคมนิยมยูโกสลาเวีย ในปี ค.ศ. 2003 ประเทศสหพันธ์สาธารณรัฐยูโกสลาเวียเปลี่ยนชื่อเป็นเซอร์เบียและมอนเตเนโกร ซึ่งตามมาด้วยการเปลี่ยนชื่อของคณะกรรมการโอลิมปิก โดยเปลี่ยนชื่อเป็น คณะกรรมการโอลิมปิกเซอร์เบียและมอนเตเนโกร
ในระหว่างการล่มสลายของสหภาพรัฐเซอร์เบียและมอนเตเนโกรหลังจากการลงประชามติแยกตัวเป็นเอกราชของมอนเตเนโกร ในปี ค.ศ. 2006 คณะกรรมการโอลิมปิกมอนเตเนโกรก็ได้ก่อตั้งขึ้น และคณะกรรมการโอลิมปิกเซอร์เบียได้รับการบูรณะเป็น ผู้สืบทอดทางกฎหมายของคณะกรรมการโอลิมปิกเซอร์เบียและมอนเตเนโกร
== ผู้สืบทอด ==
คณะกรรมการโอลิมปิกมอนเตเนโกร (พ.ศ. 2549)
คณะกรรมการโอลิมปิกเซอร์เบีย (พ.ศ. 2453–2461, 2549)
== ดูเพิ่ม ==
สหภาพรัฐเซอร์เบียและมอนเตเนโกรในโอลิมปิก
== อ้างอิง ==
โอลิมปิก
องค์กรกีฬา
พระครูวินัยธรนิรวัชช์ โชติวโร

พระครูวินัยธรนิรวัชช์ โชติวโร ปัจจุบันดำรงตำแหน่งทางพระสังฆาธิการเป็น ผู้ช่วยเจ้าอาวาส วัดทุ่งโพธิ์ (ธ.)  ตำบลอิสาณ อำเภอเมืองบุรีรัมย์ จังหวัดบุรีรัมย์ และเจ้าคณะอำเภออำเภอเมืองบุรีรัมย์ ฝ่ายธรรมยุต
===ชาตภูมิ===
พระครูวินัยธรนิรวัชช์ โชติวโร  นามเดิมชื่อ นิรวัชช์  นามสกุล ประเมินมงคลกุล
ภูมิลำเนาเดิม ณ อำเภอเมืองบุรีรัมย์ จังหวัดบุรีรัมย์
===วิทยฐานะ===
สอบไล่ได้นักธรรมชั้นเอก สำนักงานแม่กองธรรมสนามหลวง
สำเร็จการศึกษาปริญญาโท มหาวิทยาลัยรามคำแหง
===การปกครองคณะสงฆ์===
เป็น ผู้ช่วยเจ้าอาวาส วัดทุ่งโพธิ์ (ธ.)  ตำบลอิสาณ อำเภอเมืองบุรีรัมย์ จังหวัดบุรีรัมย์
เป็น เจ้าคณะตำบลในเมือง (ธ.) อำเภอเมืองบุรีรัมย์ จังหวัดบุรีรัมย์
เป็น เลขานุการเจ้าคณะจังหวัดบุรีรัมย์  (ธ.) 
พ.ศ. 2564 เป็น รักษาการแทนเจ้าคณะอำเภออำเภอเมืองบุรีรัมย์ (ธ.)
พ.ศ. 2566 เป็น เจ้าคณะอำเภอเมืองบุรีรัมย์ ฝ่ายธรรมยุต (รับใบตราตั้ง 26 กรกฎาคม พ.ศ. 2566)
=== รางวัล,เกียรติคุณ===
พ.ศ. 2563 ได้รับพระราชทานรางวัลเสาเสมาธรรมจักร ประเภท ส่งเสริมกิจการคณะสงฆ์
ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดำเนินเป็นการส่วนพระองค์พระราชทานรางวัลเสาเสมาธรรมจักร ประจำปี พ.ศ. 2563 – 2564  ในวันพุธที่ 23 กุมภาพันธ์ พ.ศ. 2565 เวลา 17.00 น. ณ ศาลาพระราชศรัทธา วัดปทุมวนาราม เขตปทุมวัน กรุงเทพมหานคร
=== งานสาธารณสงเคราะห์ ===
พ.ศ. 2563 ได้รับมอบหมายจากพระราชพิศาลสุธี (อาจ อาวุธปญฺโญ) เจ้าอาวาสวัดทุ่งโพธิ์ (ธ.) เจ้าคณะจังหวัดบุรีรัมย์ (ธ.) สนองรับสั่งในเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จัดตั้งโรงทานแจกอาหาร เพื่อบรรเทาความเดือดร้อนให้แก่ประชาชนผู้ได้ผลกระทบจากโรคไวรัสโควิด19 ณ วัดทุ่งโพธิ์ (ธ.) ตำบลอิสาณ อำเภอเมืองบุรีรัมย์ จังหวัดบุรีรัมย์
พ.ศ. 2563 เจ้าคณะจังหวัดบุรีรัมย์ (ธรรมยุต) และผู้บริจาคทานธนบดี ร่วมกับเทศบาลตำบลอิสาณ มอบถุงปันรักเติมสุข ให้แก่ คนจนผู้ยากไร้ ไร้ที่พึ่ง พึ่งตนเองไม่ได้ ในเขตตำบลอิสาณ อำเภอเมืองบุรีรัมย์ จังหวัดบุรีรัมย์ โดยมอบหมายให้พระครูวินัยธรนิรวัชช์ โชติวโร เจ้าคณะตำบลในเมือง (ธ.),เลขานุการเจ้าคณะจังหวัดบุรีรัมย์ (ธ.) เป็นผู้ดำเนินการ
===สมณศักดิ์,พัดยศ===
เป็น พระสมุห์ สมณศักดิ์พัดยศฐานานุกรม พระราชาคณะชั้นสามัญยก ในพระประสาธน์สารคุณ (อาจ อาวุธปญฺโญ)
เป็น พระปลัด สมณศักดิ์พัดยศฐานานุกรม พระราชาคณะชั้นสามัญยก ในพระประสาธน์สารคุณ (อาจ อาวุธปญฺโญ)
พ.ศ. 2547 เป็น พระครูวินัยธร  สมณศักดิ์พัดยศฐานานุกรม พระราชาคณะเจ้าคณะรอง ชั้นหิรัญบัฎ ในพระพรหมวิสุทธาจารย์ (มนตรี คณิสฺสโร) เจ้าอาวาสวัดเครือวัลย์วรวิหาร กรุงเทพมหานคร กรรมการมหาเถรสมาคม เจ้าคณะภาค 11 (ธรรมยุต)
===อ้างอิง===
===แหล่งข้อมูลอื่น===
ภิกษุในสังกัดคณะสงฆ์ธรรมยุติกนิกาย
บุคคลจากอำเภอเมืองบุรีรัมย์
เจ้าคณะตำบล
คณะกรรมการโอลิมปิกโซเวียต

คณะกรรมการโอลิมปิกแห่งชาติสหภาพสาธารณรัฐสังคมนิยมโซเวียต (National Olympic Committee of the Union of Soviet Socialist Republics; link=no|Национальный Олимпийский комитет Союза Советских Социалистических Республик – НОК СССР) เป็นองค์กรที่ได้รับทุนสนับสนุนจากรัฐบาลซึ่งเป็นตัวแทนของสหภาพโซเวียตในคณะกรรมการโอลิมปิกสากล คณะกรรมการโอลิมปิกแห่งชาติสหภาพโซเวียตมีหน้าที่ดูแลจัดการการมีส่วนร่วมของโซเวียตในการแข่งขันกีฬาโอลิมปิกฤดูร้อนและฤดูหนาว คณะกรรมการโอลิมปิกสากลรับรองคณะกรรมการโอลิมปิกแห่งชาติสหภาพโซเวียตเมื่อวันที่ 7 พฤษภาคม พ.ศ. 2494 ในการประชุมไอโอซีครั้งที่ 45 ก่อนปี ค.ศ. 1950 สหภาพโซเวียตถูกห้ามในระดับสากลเนื่องจากการรัฐประหารของกลุ่มบอลเชวิคหัวรุนแรง (การปฏิวัติเดือนตุลาคม) และ เรดเทอเรอร์
== ประธาน ==
== ดูเพิ่ม ==
สหภาพโซเวียตในโอลิมปิก
== อ้างอิง ==
โอลิมปิก
องค์กรกีฬา
คณะกรรมการโอลิมปิกยูโกสลาเวีย

คณะกรรมการโอลิมปิกยูโกสลาเวีย (Yugoslav Olympic Committee; Jugoslavenski olimpijski komitet; ; Jugoslovanski оlimpijski кomite; Југословенски олимписки комитет|translit=Jugoslovenski olimpiski komitet) เป็นองค์กรไม่แสวงหาผลกำไรที่เป็นตัวแทนของนักกีฬายูโกสลาเวียในคณะกรรมการโอลิมปิกสากล คณะกรรมการโอลิมปิกยูโกสลาเวียเป็นผู้ดูแลจัดการผู้แทนของยูโกสลาเวียในการแข่งขันกีฬาโอลิมปิกฤดูร้อน และ ฤดูหนาว
ก่อตั้งขึ้นในซาเกร็บ ในปี ค.ศ. 1919 (ได้รับการยอมรับจากไอโอซีในปี ค.ศ. 1920) ในชื่อ Jugoslavenski olimpijski odbor ก่อนที่จะย้ายไปที่ เบลเกรด ในปี ค.ศ. 1927 และแทนที่คณะกรรมการโอลิมปิกเซอร์เบียในสมาคมคณะกรรมการโอลิมปิกแห่งชาติ ในช่วงการล่มสลายของยูโกสลาเวีย มีการจัดตั้งคณะกรรมการชุดใหม่ขึ้นหลายชุด ในขณะที่คณะกรรมการของสหพันธ์สาธารณรัฐยูโกสลาเวียที่ตั้งขึ้นใหม่ (ประกอบด้วยเซอร์เบียและมอนเตเนโกรในปี ค.ศ. 1992) ยังคงใช้ชื่อเดิมคือคณะกรรมการโอลิมปิกยูโกสลาเวีย จนกว่าจะมีการเปลี่ยนชื่อของประเทศในปี ค.ศ. 2003 จากสหพันธ์สาธารณรัฐยูโกสลาเวียเป็นเซอร์เบียและมอนเตเนโกร ซึ่งเปลี่ยนชื่อเป็นคณะกรรมการโอลิมปิกแห่งเซอร์เบียและมอนเตเนโกร
==ผู้สืบทอด==
คณะกรรมการโอลิมปิกสโลวีเนีย (OKS) (ก่อตั้งในปี ค.ศ. 1991 ได้รับการยอมรับในปี ค.ศ. 1992)
คณะกรรมการโอลิมปิกโครเอเชีย (HOK) (ประมาณปี ค.ศ. 1991 ได้รับการยอมรับในปี ค.ศ. 1993)
คณะกรรมการโอลิมปิกบอสเนียและเฮอร์เซโกวีนา (OKBiH) (ก่อตั้งในปี ค.ศ. 1992 ได้รับการยอมรับในปี ค.ศ. 1993)
คณะกรรมการโอลิมปิกนอร์ทมาซิโดเนีย (MOK) (ก่อตั้งในปี ค.ศ. 1992 ได้รับการยอมรับในปี ค.ศ. 1993)
คณะกรรมการโอลิมปิกเซอร์เบียและมอนเตเนโกร (OKSCG) (ค.ศ. 1992-2006)
*คณะกรรมการโอลิมปิกมอนเตเนโกร (COK) (ประมาณปี ค.ศ. 2006 รับรองในปี ค.ศ. 2007)
*คณะกรรมการโอลิมปิกเซอร์เบีย (OKS) (ค.ศ. 1910-1918; est. 2006)
คณะกรรมการโอลิมปิกคอซอวอ (KOK) (ประมาณปี ค.ศ. 1992 ได้รับการยอมรับในปี ค.ศ. 2014)
== ดูเพิ่ม ==
ยูโกสลาเวียในโอลิมปิก
รายชื่อผู้ได้รับเหรียญรางวัลโอลิมปิกของยูโกสลาเวีย
== อ้างอิง ==
โอลิมปิก
องค์กรกีฬา
การลงประชามติแยกตัวเป็นเอกราชของมอนเตเนโกร พ.ศ. 2549

การลงประชามติแยกตัวเป็นเอกราชจัดขึ้นในมอนเตเนโกร เมื่อวันที่ 21 พฤษภาคม ค.ศ. 2006 มีผู้เห็นชอบ 55.5% ของผู้ลงคะแนน ซึ่งผ่านเกณฑ์ 55% ไปอย่างหวุดหวิด ภายในวันที่ 23 พฤษภาคม ผลการลงประชามติเบื้องต้นได้รับการยอมรับจากสมาชิกถาวรทั้งห้าของคณะมนตรีความมั่นคงแห่งสหประชาชาติ ซึ่งบ่งบอกถึงการยอมรับในระดับนานาชาติอย่างกว้างขวางหากมอนเตเนโกรจะกลายเป็นเอกราชอย่างเป็นทางการ เมื่อวันที่ 31 พฤษภาคม คณะกรรมการลงประชามติได้ยืนยันผลการลงประชามติอย่างเป็นทางการ โดยยืนยันว่า 55.5% ของประชากรผู้มีสิทธิเลือกตั้งมอนเตเนโกรได้ลงคะแนนสนับสนุนเอกราช เนื่องจากมีจำนวนผู้ลงคะแนนเป็นไปตามข้อกำหนดเกณฑ์การอนุมัติที่ 55% การลงประชามติรวมอยู่ในการประกาศเอกราชในระหว่างการประชุมรัฐสภาสมัยพิเศษเมื่อวันที่ 31 พฤษภาคม สมัชชาแห่งสาธารณรัฐมอนเตเนโกรได้ประกาศอิสรภาพอย่างเป็นทางการเมื่อวันเสาร์ที่ 3 มิถุนายน
ปฏิกิริยาตอบสนองต่อการประกาศ รัฐบาลเซอร์เบียได้ประกาศตนเป็นผู้สืบทอดทางกฎหมายและการเมืองของเซอร์เบียและมอนเตเนโกร และในไม่ช้ารัฐบาลและรัฐสภาของเซอร์เบียก็จะประกาศใช้รัฐธรรมนูญฉบับใหม่ สหรัฐ จีน รัสเซีย และสถาบันต่าง ๆ ของสหภาพยุโรปต่างแสดงเจตจำนง ยันเคารพผลประชามติ
== อ้างอิง ==
== แหล่งข้อมูลอื่น ==
Unionist Bloc video: Vote for Love!
Unionist Bloc theme: Love connects
BBC: Page on the subject
BBC: Post-election coverage
Referendum Law (PDF) 
การลงประชามติแยกเป็นเอกราช
การเมืองมอนเตเนโกร
สมาคมกีฬาเกาะนีวเว

สมาคมกีฬาเกาะนีวเว (Niue Island Sports Association) เป็นคณะกรรมการโอลิมปิกแห่งชาติที่ยังไม่ได้รับการรับรอง และเป็นสมาชิกสมทบของคณะกรรมการโอลิมปิกแห่งชาติโอเชียเนีย องค์กรนี้เป็นสหพันธ์แห่งชาติสำหรับกีฬาทั้งหมดภายในประเทศนีวเวและเป็นตัวแทนของประเทศในการแข่งขันกีฬาเครือจักรภพ โดยเปิดตัวที่แมนเชสเตอร์ 2002 นอกจากนี้ สมาคมยังจัดให้มีการเข้าร่วมของประเทศในการแข่งขัน กีฬาเครือจักรภพเยาวชน เป็นผู้ลงนามในองค์กรต่อต้านการใช้สารต้องห้ามโลก
ในระหว่างการแข่งขันแปซิฟิกเกมส์ 2015 ประเทศนี้ได้รับเหรียญเงินจากรายการลอว์นโบว์ลหญิง และ รายการเพาะกาย ประเภทบุคคลชาย รุ่นน้ำหนัก +100 กิโลกรัม 
== อ้างอิง ==
โอลิมปิก
องค์กรกีฬา
แพนอเมริกันเกมส์เยาวชน 2021

จูเนียร์แพนอเมริกันเกมส์ 2021 (2021 Junior Pan American Games; สเปน: Juegos Panamericanos Junior 2021) เป็นการแข่งขันกีฬาหลายประเภทระดับนานาชาติสำหรับนักกีฬาอายุ 17 ถึง 22 ปีในทวีปอเมริกา ซึ่งจัดขึ้นโดยองค์การกีฬาแพนอเมริกัน โดยจัดขึ้นที่เมืองกาลิ และ วัลเลย์ ประเทศโคลอมเบีย ระหว่างวันที่ 25 พฤศจิกายน ถึง 5 ธันวาคม ค.ศ. 2021
===ประเทศที่เข้าร่วมแข่งขัน ===
ประเทศที่เป็นสมาชิกขององค์การกีฬาแพนอเมริกันทั้ง 41 ประเทศ เข้าร่วมการแข่งขัน ตัวเลขในวงเล็บแสดงถึงจำนวนนักกีฬาที่ผ่านเข้ารอบ
== ตารางสรุปเหรียญรางวัล ==
ตารางสรุปเหรียญรางวัลอย่างเป็นทางการ:
== อ้างอิง ==
== แหล่งข้อมูลอื่น ==
เว็บไซต์ Cali-Valle 2021
เฟซบุคของ Cali-Valle 2021
แพนอเมริกันเกมส์
กีฬามหาวิทยาลัยโลกฤดูร้อน 2025

กีฬามหาวิทยาลัยโลกฤดูร้อน 2025 (2025 FISU Summer World University Games / Universiade), กีฬามหาวิทยาลัยโลกฤดูร้อน ครั้งที่ 32 (XXXII Summer World University Games) และรู้จักกันทั่วไปในชื่อ กีฬามหาวิทยาลัยโลกฤดูร้อน ไรน์-รูห์ร 2025 (Rhine-Ruhr 2025 FISU Summer World University Games) เป็นการแข่งขันครั้งที่ 32 ของกีฬามหาวิทยาลัยโลกฤดูร้อน มีกำหนดจะจัดขึ้นตั้งแต่วันที่ 16 ถึง 27 กรกฎาคม ค.ศ. 2025 ในภูมิภาคไรน์-รูห์รของประเทศเยอรมนี
== ชนิดกีฬา ==
ไรน์-รูห์รได้เสนอกีฬาวอลเลย์บอลชายหาด เรือพาย และบาสเก็ตบอล 3x3 เป็นกีฬาทางเลือกแล้ว จะมีการแข่งขันทั้งหมด 18 ชนิดกีฬา (กีฬาหลัก 15 ชนิดและกีฬาทางเลือก 3 ชนิด)
กีฬาทางน้ำ
* 
* 
* 
บาสเกตบอล
*
*
*
*
วอลเลย์บอล
*
*
== อ้างอิง ==
== แหล่งข้อมุลอื่น ==
เว็บไซต์หลัก
กีฬามหาวิทยาลัยโลกฤดูร้อน 2025
กีฬามหาวิทยาลัยโลกฤดูร้อน
กีฬามหาวิทยาลัยโลกฤดูหนาว 2025

กีฬามหาวิทยาลัยโลกฤดูหนาว 2025 (2025 FISU Winter World University Games) หรือที่เรียกอย่างไม่เป็นทางการว่า กีฬามหาวิทยาลัยโลกฤดูหนาว ครั้งที่ 32 (XXXII Winter Universiade) และรู้จักกันทั่วไปในชื่อ โตริโน 2025 เป็นการแข่งขันกีฬาหลายประเภทระดับนานาชาติ กำหนดแข่งขันตั้งแต่วันที่ 13 ถึง 23 มกราคม พ.ศ. 2568 ในเมืองตูริน ประเทศอิตาลี เมืองหลวงของแคว้นปีเอมอนเตสได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 15 พฤษภาคม ค.ศ. 2021 ครั้งนี้จะเป็นครั้งที่ 12 ในประวัติศาสตร์ที่การแข่งขันกีฬามหาวิทยาลัยโลกจะจัดขึ้นในประเทศอิตาลีหลังจากจัดแข่งขันฤดูหนาวมาแล้ว 7 ครั้งต่อจากกีฬามหาวิทยาลัยโลกฤดูหนาวครั้งล่าสุดที่เมืองเทรติโนในปี ค.ศ. 2013
== การคัดเลือกเจ้าภาพ ==
เมื่อวันที่ 6 กรกฎาคม ค.ศ. 2020 ตัวแทนจากเมืองตูริน, แคว้นปีเอมอนต์, มหาวิทยาลัยตูริน, โปลีเทคนิคแห่งตูริน, ซียูเอสตูริน, อีดีไอเอสยู และ มหาวิทยาลัยอีสต์ปีเอมอน ประกาศอย่างเป็นทางการว่าจะสมัครเป็นเจ้าภาพการแข่งขันในปี ค.ศ. 2025
== อ้างอิง ==
== แหล่งข้อมุลอื่น ==
เว็บไซต์หลัก
กีฬามหาวิทยาลัยโลกฤดูหนาว 2025
กีฬามหาวิทยาลัยโลกฤดูหนาว
อัศฮาบุรร็อส

อัศฮาบุรร็อส (أصحاب الرس) หรือที่เรียกว่า ชาวบ่อน้ำ หรือ ชาวอัรร็อส เป็นกลุ่มชนชาวอาหรับโบราณที่ได้รับการกล่าวถึงในอัลกุรอาน อัลกุรอานให้ข้อมูลเล็กน้อยเกี่ยวกับพวกเขานอกเหนือจากรายชื่อชุมชนอื่น ๆ รวมทั้งอ๊าด, ษะมูด, กลุ่มชนของนบีนูห์ และอัลกุรอานได้รวมกลุ่มชุมชนเหล่านี้เข้าด้วยกันเป็นประชาชาติที่หลงผิดและพินาศเพราะบาปของพวกเขา นักวิชาการมุสลิมเล่าว่า อัศฮาบุรร็อสเป็นชุมชนในภูมิภาคของอาเซอร์ไบจาน รากความหมายของ ร็อส คือบ่อน้ำ แต่นักวิชาการบางคนระบุว่า "ร็อส" เป็นชื่อของแม่น้ำหรือเมืองนั่นเอง มีการสันนิษฐานว่าแม่น้ำอารัสในปัจจุบันคืออัรร็อส
อีกทฤษฎีหนึ่งที่พบได้น้อยคือ อัศฮาบุรร็อสเป็นอารยธรรมลุ่มแม่น้ำสินธุ โดย ร็อส แปลว่า "บ่อน้ำ" "ริมร่องน้ำ" หรือ "ร่องน้ำ" หมายถึง ณ สถานที่ที่มีบ่อน้ำมาก ปัจจุบันนี้ เราทราบดีว่าที่โมเฮนโจ-ดาโรมีบ่อน้ำประมาณ 700 บ่อ ณ จุดสูงสุดของอารยธรรมของพวกเขา ประมาณการที่คล้ายกัน เมืองโบราณฮารอบาที่มี 300 บ่อ เช่นเดียวกันกับโธฬาวีราซึ่งมีการสร้างคูน้ำมากมายเพื่อเก็บกักน้ำ ชาวอาหรับบางคนเรียกชาวสินธุว่าเป็นอัศฮาบุรร็อส
== การตัฟซีร ==
วรรณกรรมอิสลามอื่น ๆ ให้ข้อมูลเพียงเล็กน้อยเกี่ยวกับสถานที่หรือผู้คนในชุมชนนี้ อย่างไรก็ตาม อิบน์ กะษีร กล่าวในกิเศาะศุล อัมบิยาอ์ ว่านบีที่พระองค์อัลลอฮ์ทรงส่งไปยังพวกเขา โดยท่านมีนามว่า ฮันเซาะละฮ์ บุตรศ็อฟวาน นักตัฟซีรบรรยายว่าผู้คนในชุมชนนี้โยนนบีท่านนี้ลงไปในบ่อน้ำ โดยมีบางเรื่องราวที่เล่าว่าเขาเสียชีวิตในบ่อน้ำนั้น และบางเรื่องราวก็เล่าว่าเขารอดชีวิตมาได้ แต่พวกอัศฮาบุรร็อสก็ถูกอัลลอฮ์ทรงทำลายอยู่ดี
== อ้างอิง ==
วัดปู่บัว

วัดปู่บัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอเมืองสุพรรณบุรี จังหวัดสุพรรณบุรี
วัดปู่บัว เดิมเรียกว่า วัดปลูกบัว ต่อมาจึงเพี้ยนมาเป็น "วัดปู่บัว" เล่ากันว่าเป็นวัดหนึ่งในเส้นทางประวัติศาสตร์ ตามตำนานสมเด็จพระนเรศวรมหาราช ว่าเคยเป็นสถานที่ปลูกบัวเพื่อขอขมาดวงวิญญานของเหล่าทหารที่เข้าร่วมสู้รบในสงครามยุทธหัตถีที่ทรงมีต่อพระมหาอุปราชาแห่งพม่า เมื่อพ.ศ. 2134 กรมศิลปากรได้ประกาศให้วัดปู่บัวขึ้นทะเบียนเป็นโบราณสถานแห่งชาติในราชกิจจานุเบกษา เล่ม 52 ตอนที่ 75 วันที่ 8 มีนาคม พ.ศ. 2478 โดยตั้งวัดเมื่อ พ.ศ. 2476	ได้รับพระราชทานวิสุงคามสีมาเมื่อ พ.ศ. 2489
สถานที่ตั้งวัดอยู่นอกกำแพงเมืองสุพรรณบุรีและอยู่ฝั่งตะวันออกของแม่น้ำสุพรรณบุรี พบพระพุทธรูปหินทรายนาคปรกศิลปะบายน จำนวน 32 องค์จากใต้พื้นดินและพบลานทอง 1 แผ่น ลักษณะศิลปกรรมของโบราณสถานสันนิษฐานว่าสร้างมาตั้งแต่สมัยต้นกรุงรัตนโกสินทร์และพบหลักฐานชิ้นส่วนภาชนะดินเผา เตาเผาภาชนะดินเผาโบราณ ทำให้สันนิษฐานว่าบริเวณนี้น่าจะเคยเป็นที่ตั้งของชุมชนโบราณ
โบราณสถานมีเจดีย์ทรงสี่เหลี่ยม องค์เจดีย์หันหน้าไปทางแม่น้ำสุพรรณุบรี ด้านตะวันตกมีซุ้มเปิดเข้าสู่ห้องภายในองค์เจดีย์ ส่วนยอดเป็นบัวโถ เป็นเจดีย์สกุลช่างอู่ทองตั้งอยู่ด้านหลังวัดใกล้แม่น้ำ เจดีย์รายตั้งอยู่ด้านหน้าของเจดีย์ประธาน แบ่งได้เป็น 2 รูปแบบ คือเจดีย์มณฑปยอดระฆังและเจดีย์ทรงระฆังเหลี่ยมย่อมุมไม้สิบสอง
วัดมีอุโบสถสร้างเมื่อ พ.ศ. 2488 ขนาด 5 ห้อง กว้าง 8.50 เมตร ยาว 24 เมตร ภายในมีภาพพุทธประวัติใส่กรอบประดับอยู่ และยังเป็นประดิษฐานพระประธานประจำอุโบสถ ปางมารวิชัย ขนาดหน้าตักกว้าง 79 นิ้ว เนื้อศิลาแลง มีอายุประมาณ 200 ปี เป็นพระพุทธรูปที่ย้ายมาจากวัดเสือที่อยู่ทางทิศใต้วัดปู่บัว เป็นพระประธานที่ประดิษฐานมาแล้ว 3 อุโบสถ จึงเรียกกันว่า หลวงพ่อสามโบสถ์
==อ้างอิง==
ปู่บัว
โบราณสถานในจังหวัดสุพรรณบุรี
มิกซ์

มิกซ์ (MIX) เป็นซีรีส์มังงะญี่ปุ่นธีมกีฬาเบสบอล แต่งเรื่องและวาดภาพโดยมิตสึรุ อาดาจิ เป็นภาคต่อของ ทัช ตีพิมพ์ในนิตยสารโชเน็งซันเดย์รายเดือน  นิตยสารมังงะแนวโชเน็งของสำนักพิมพ์โชงากูกังตั้งแต่เดือนพฤษภาคม พ.ศ. 2555 และรวบรวมตีพิมพ์เป็นหนังสือมังงะรวมเล่ม(ทังโกบง) ถึงเล่มที่ 20 เมื่อเดือนกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะโทรทัศน์ 24 ตอน ผลิตโดยสตูดิโอ โอแอลเอ็ม ออกอากาศตั้งแต่เดือนเมษายนถึงกันยายน พ.ศ. 2562 ฤดูกาลที่สองออกอากาศตั้งแต่เดือนเมษายน พ.ศ. 2566
== ตัวละคร ==
=== ตัวละครหลัก ===
=== ครอบครัวทาจิบานะ ===
=== นักเรียนและบุตลากรโรงเรียนเมเซ ===
=== ตัวละครอื่น ๆ ===
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2555
อนิเมะที่ออกฉายในปี พ.ศ. 2562
โอแอลเอ็ม (บริษัท)
มังงะของสำนักพิมพ์โชงากูกัง
การ์ตูนญี่ปุ่นแนวโชเน็ง
วิบูลย์กิจ
การ์ตูนญี่ปุ่นแนวก้าวผ่านวัย
อนิเมะและมังงะเกี่ยวกับเบสบอล‎